Arkæologerne bliver gang på gang begejstrede over de fund, der dukker op under Ribes gamle brosten.

Siden juni har et internationalt hold af arkæologer været i gang med en udgravning af et areal på 100 kvadratmeter under Danmarks ældste by.

Målet er at blive klogere på vikingetiden, og selvom forventningerne til udgravningen var rigtig store på forhånd, så er arkæologerne begejstrede.

De mangler fortsat to tredjedele af udgravningen, men fundene tæller allerede et helt byhus fra vikingetiden med et bronzestøberværksted og et hjem.

De har også fundet en perfekt bevaret fuglefigur i rav og et lille skrin med kvindenavnet Katu skrevet med runer.

Læs også : VIDEO Enestående udgravning i gang i Ribe

Det fortæller fortæller Søren M. Sindbæk, der er professor MSO i arkæologi med speciale i vikingetiden ved Aarhus Universitet.

- Det er første gang, vi har fundet et helt byhus fra vikingetiden i Ribe, og første gang vi har navnet på en kvinde, der har færdedes på markedspladsen i Ribe, siger han.